**Жобалары қоғамдық тыңдауларға шығарылуға жататын шаруашылық қызметi түрлерiнiң тiзбесiн бекiту туралы**

Қазақстан Республикасы Энергетика министрiнiң м.а. 2016 жылғы 10 маусымдағы № 240 бұйрығы. Қазақстан Республикасының Әдiлет министрлiгiнде 2016 жылы 2 тамызда № 14058 болып тiркелдi

"Әдiлет" ақпараттық-құқықтық жүйесi 15.08.2016 ж. ҚР НҚА электрондық түрдегi эталондық бақылау банкi, 12.08.2016

      2007 жылғы 9 қаңтардағы Қазақстан Республикасы Экологиялық кодексiнiң 17-бабының 29) тармақшасына сәйкес **БҰЙЫРАМЫН:**
      1. Қоса берiлiп отырған Жобалары қоғамдық тыңдауларға шығарылуға жататын шаруашылық қызметi түрлерiнiң тiзбесi бекiтiлсiн.
      2. Қазақстан Республикасы Энергетика министрлiгiнiң Экологиялық мониторинг және ақпарат департаментi Қазақстан Республикасының заңнамасында белгiленген тәртiппен:
      1) осы бұйрықты Қазақстан Республикасының Әдiлет министрлiгiнде мемлекеттiк тiркеудi;
      2) осы бұйрық Қазақстан Республикасы Әдiлет министрлiгiнде мемлекеттiк тiркелгеннен кейiн оның көшiрмелерiн күнтiзбелiк он күн iшiнде мерзiмдi баспа басылымдарында және «Әдiлет» ақпараттық-құқықтық жүйесiнде ресми жариялауға, сондай-ақ тiркелген бұйрықты алған күннен бастап бес жұмыс күнi iшiнде Қазақстан Республикасы Әдiлет министрлiгiнiң «Республикалық құқықтық ақпарат орталығы» шаруашылық жүргiзу құқығындағы республикалық мемлекеттiк кәсiпорнына жiберудi;
      3) осы бұйрықты Қазақстан Республикасы Энергетика министрлiгiнiң ресми интернет-ресурсында және мемлекеттiк органдардың интранет-порталында орналастыруды;
      4) осы бұйрықты Қазақстан Республикасының Әдiлет министрлiгiнде мемлекеттiк тiркегеннен кейiн он жұмыс күнi iшiнде Қазақстан Республикасы Энергетика министрлiгiнiң Заң қызметi департаментiне осы тармақтың 2) және 3) тармақшаларымен көзделген iс-шаралардың орындалуы туралы мәлiметтердi берудi қамтамасыз етсiн.
      3. Осы бұйрықтың орындалуын бақылау жетекшiлiк ететiн Қазақстан Республикасының Энергетика вице - министрiне жүктелсiн.
      4. Осы бұйрық алғашқы ресми жарияланған күнiнен кейiн күнтiзбелiк он күн өткен соң қолданысқа енгiзiледi.

*Қазақстан Республикасы*
*Энергетика министрiнiң*
*мiндетiн атқарушы                          М. Мырзағалиев*

*«КЕЛIСIЛДI»*
*Қазақстан Республикасы*
*Премьер-Министрiнiң орынбасары -*
*Қазақстан Республикасының*
*Ауыл шаруашылығы министрi*
*\_\_\_\_\_\_\_\_\_\_\_\_\_\_\_\_ А. Мырзахметов*
*2016 жылғы 18 маусым*

*«КЕЛIСIЛДI»*
*Қазақстан Республикасының*
*Инвестициялар және даму министрi*
*\_\_\_\_\_\_\_\_\_\_\_\_\_\_\_\_ Ә. Исекешев*
*2016 жылғы 14 маусым*

*«КЕЛIСIЛДI»*
*Қазақстан Республикасының*
*Ұлттық экономика министрi*
*\_\_\_\_\_\_\_\_\_\_\_\_\_\_\_\_ Қ. Бишiмбаев*
*2016 жылғы 24 маусым*

*«КЕЛIСIЛДI»*
*Қазақстан Республикасының*
*Iшкi iстер министрi*
*\_\_\_\_\_\_\_\_\_\_\_\_\_\_\_\_ Қ. Қасымов*
*2016 жылғы 16 маусым*

Қазақстан Республикасы
Энергетика министрiнiң
2016 жылғы 10 маусымдағы
№ 240 бұйрығымен
бекiтiлген

**Жобалары қоғамдық тыңдауларға шығарылуға жататын шаруашылық**
**қызмет түрлерiнiң тiзбесi**

      1. Ауыл шаруашылығы саласында:
      1) өзен бассейндерi арасындағы су ресурстарын ауыстырып отыру жөнiндегi жұмыстар, мұндай жағдайда бұл ауыстыру су жетiмсiздiгiн болдырмауға бағытталған және ауыстырылатын су мөлшерi жылына 100 млн.текше метрден асады (бұдан әрi - жылына млн.текше метр);
      2) өзен бассейндерi арасындағы су ресурстарын ауыстырып отыру ауыз су жүргiзетiн құбырын ауыстырудан басқа бассейннен көп жылғы орта ағынмен суды жинау жылына 2000 млн. текше метрден асатын ауыстырылатын су көлемi бұлағынның 5% - нан асады;
      3) мал шаруашылығы бойынша:
      құсты немесе шошқаны өсiру:
      құстар үшiн 10000 орыннан астам;
      шошқаларды (30 килограмм салмақтан артық) бордақылау үшiн 2000 орыннан астам есептелген құстар немесе шошқаларды өсiру;
      аналық шошқалар үшiн 750 орын;
      тәулiгiне 50 тоннадан асатын тұтас еттi өңдеу бойынша қуатты қасапханалар.
      2. Орман шаруашылығы саласында:
      1) мемлекеттiк орман қорының жерлерiндегi объектiлердi орналастыру бойынша;
      2) мемлекеттiк орман қорының жерлерiндегi орманның, оның iшiнде елдi мекендер шекарасының шеңберiндегi көгалдандыру екпелерiнiң кесiлуi бойынша.
      3. Тау - кен өндiрiсi саласында:
      1) газ жағдайында тәулiгiне 500000 текше метр және мұнай жағдайында тәулiгiне 500 тоннадан асатын шығарылған мөлшерi мұнай және газды өндiру, барлау бойынша;
      2) сыйымдылығы 200000 тонна немесе одан көбiрек мұнай, газ, мұнай - химия немесе химиялық өнiмдерiн сақтау объектiлерi (сақтау қондырғылары) бойынша;
      3) 150 гектардан асатын участок бетiндегi шымтезектi алу немесе 25 гектардан асатын участок бетiндегi қатты және жалпыға кең таралған пайдалы қазбаларды өндiру және қайта өңдеу (оның iшiнде байыту) бойынша.
      4. Өңдеу өнеркәсiбi саласында:
      1) кокс пештерiнiң өнiмдерiн өндiру бойынша;
      2) мұнайды қайта өңдеушi және газды қайта өңдеушi зауыттар бойынша;
      3) газдандыру және көмiрдi сұйылту бойынша;
      4) пайдаланылған ядролық отынды қайта өңдеу бойынша;
      5) ядролық отынды өндiру немесе байыту бойынша;
      6) пайдаланылған ядролық отынды немесе жоғары радиоактивтi қалдықтарды өңдеу бойынша;
      7) пайдаланылған ядролық отынды жою бойынша;
      8) пайдаланылған ядролық отынды немесе жоғары радиоактивтi қалдықтарды, өндiрiс объектiсi аумағы шегiнен тыс (10 жылдан көбiрек мерзiмге) сақтау бойынша сондай-ақ ядролық отын банкiн сақтау бойынша;
      9) қорғасын аккумуляторларының өндiрiсi бойынша;
      10) автокөлiк құралдарын өндiру бойынша;
      11) болат метал құрастырылымдарының өндiрiсi;
      12) терi қалдықтарынан, дала және қоқыс сүйектерiнен және жануарлардың басқа да қалдықтары мен қоқтықтарынан желiм даярлайтын желiм қайнату өндiрiстерi;
      13) сүйектен, терi шелiсiнен, терi қалдықтарынан және қоймада сақтай отырып жануарлардың басқа да қалдықтары мен қоқтықтарынан жасалатын техникалық желатин өндiрiсi;
      14) өлген жануарларды, балықты, оның бөлiктерiн және жануарлардың басқа да қалдықтары мен қоқтықтарын (майға айналдыру, жануарларға арналған жемдiктер, тыңайтқыштар) өңдейтiн кәдеге жарату зауыттары;
      15) сүйектi өртейтiн және сүйектi ұсақтайтын зауыттар;
      16) металдарды өндiру және өңдеу бойынша:
      өңдеу үшiн пайдаланылатын күбiлердiң көлемi 30 текше метрден асатын электролиттiк немесе химиялық процестердi пайдалана отырып, металдар мен пластикалық материктердi үстiрт өңдеу;
      қара металдарды өңдеу:
      өндiрiстiк қуаты күнiне 20 тоннадан асатын қара металлдар құю;
      балғаға 50 килоджоульден асатын, тұтынылатын жылу қуаты 20 мегаваттан асатын ұста балғалары;
      сағатына 2 тоннадан асатын шикi болатты бере отырып қорғаныш шашыратқы металл жамылғыларын жағу;
      тәулiгiне 20 тоннадан асатын өндiрiстiк қуаттылықпен қара металдарды балқыту;
      түстi металдарды өңдеу:
      рудадан қышқылдандырылмаған түстi металдарды, металлургиялық, химиялық немесе электролиттiк процестер арқылы концентраттарды немесе қайталама шикiзат материалдарын өндiру;
      қорғасын мен кадмий үшiн күнiне 4 тоннадан немесе басқа барлық металдар үшiн 20 тоннадан асатын балқыту қуаты бар, легирленгенiн қоса алғанда, түстi металдардың, оның iшiнде рекуперирленген өнiмдердi қорыту;
      17) минерал шикiзатын қайта өңдеу бойынша:
      цемент (портланд - шлакопортланд - пуццолан - цемент және басқалары), сондай-ақ жергiлiктi цементтер (глинитцемент, романцемент, гипсошлак, фосфорлы - шлак және басқалары) және әктас өндiрiсi;
      iзбес өндiру және құрамында iзбесi бар өнiмдердi дайындау;
      әйнек талшығын қоса алғанда, күнiне 20 тоннадан асатын балқытқыш қуаты бар әйнек өндiрiсi;
      күнiне 20 тоннадан асатын балқытқыш қуаты бар, минералдық талшықтар өндiрiсiн қоса алғанда, минералды заттар ерiту;
      күйдiру пештерiнiң қуаты 4 текше метрден асатын және күйдiру пештерiндегi салындының тығыздығы 300 килограмм текше метрден асатын шатыр қыштарын, кiрпiш, отқа төзiмдi кiрпiш, керамикалық плиткалар, тас керамикалар немесе фарфор бұйымдарын күйдiру арқылы керамикалық өнiмдердiң өндiрiсi;
      асфальбетон, асфальтбетон қоспаларын өндiру;
      шахталық, айналмалы және басқа пештерде күйдiру арқылы магнезиттi, доломиттi және шамотты өндiру;
      18) химия өнеркәсiбi бойынша:
      негiзгi органикалық химиялық заттарды өндiру;
      қарапайым көмiрсутектер (линиялық немесе циклдiк, қаныққан немесе қанықпаған, алифаттық немесе хош иiстi);
      құрамында оттегi бар көмiрсутектерi (спирттер, альдегидтер, кетондар, карбонды қышқылдар, күрделi эфирлер, ацетаттар, қарапайым эфирлер, тотықтар, эпоксидтi смолалар);
      күкiрттi көмiрсутектер;
      азотты көмiрсутектер (аминдер, амидтер, азоттың қосылысы, нитро қосылыстар, нитрилдер, цианаттар, изоцианаттар);
      құрамында фосфор бар көмiрсутектер;
      галогенизделген көмiрсутектер;
      органометалдық қосылыстар;
      негiзгi пластикалық материалдар (полимерлер, синтетикалық талшықтар және целлюлоза базасындағы талшықтар);
      синтетикалық каучук;
      бояулар мен пигменттер;
      беткi - белсендi заттар;
      нафтален және антрацен қатарындағы жартылай өнiмдердiң - бетанафтол, аш - қышқылы, фенилпери қышқылдар, периқышқыл, антрахинон, фталийлiк ангидрид және басқаларының өндiрiсi;
      негiзгi органикалық емес заттар өндiрiсi:
      диметилтерефталат өндiрiсi;
      капролактам өндiрiсi;
      пестицидтер өндiрiсi;
      басқа да органикалық қоспаларды, сүректi құрғақ айдауды қоса алғандағы өндiрiс (сүректi көмiр, және т.б.);
      газдар (аммиак, хлор немесе хлорлы сутек, фтор немесе фторлы сутек, көмiртек оксидтерi, күкiрт қосылыстары, азот оксидтерi, сутек, күкiрт диоксидi, көмiртек хлор қышқылы);
      қышқылдар (хромды қышқыл, фторлы сутек қышқылы, азот қышқылы, хлорлы - сутектi қышқыл, күкiрт қышқылы, олеум, күкiрт қышқылы);
      сiлтiлер (аммоний гидро қышқылы, калий гидро қышқылы, натрий гидро қышқылы);
      тұздар (хлорлы аммоний, хлорлықышқыл калий, көмiрқышқыл калий, көмiрқышқыл натрий, перборат, азотқышқыл күмiс);
      металеместер, металл қышқылдары немесе басқа органикалық емес қосылыстар (кальций карбидi, кремний карбидi);
      фосфор, азот немесе калий минералды тыңайтқыштар (қарапайым немесе күрделi тыңайтқыштар) өндiрдiрiсi;
      өсiмдiк шаруашылығы және биоцидтер үшiн негiзгi өнiмдер өндiрiсi;
      фармацевтикалық өнiмдер мен препараттардың өндiрiсi;
      хлорлау әдiсiмен (титан - магний, магний және басқалары) сирек металдар өндiрiсi;
      күкiрттi көмiртек өндiрiсi;
      күшәла мен оның қосындыларының өндiрiсi;
      вольфрам, молибден, кобальт гидрометаллургиясы өндiрiсi;
      жарылғыш заттар өндiрiсi;
      химиялық немесе биологиялық процестерiн пайдалана отырып, ақуыз жем қоспаларын, ферменттер және басқа ақуыз заттарының өндiрiсi;
      19) азық - түлiк өнiмдерi өндiрiсi бойынша:
      тәулiгiне 75 тоннадан асатын дайын өнiм өндiру жөнiнде қуаты бар мал шикiзаты (сүттен басқа);
      тәулiгiне 300 тоннадан асатын өндiрiстiк қуаттылықпен дайын өнiм өндiру бойынша (жыл сайынғы негiзде орташа көрсеткiш) өсiмдiк шикiзаты;
      сүттi өңдеу және қайта өңдеу кезiнде алынатын сүттiң мөлшерi тәулiгiне 200 тоннадан жоғары (орташа көрсеткiш жыл сайынғы негiзде);
      теңiз жануарларынан алынатын майды ерiту;
      iшек жуатын объектiлер;
      iрiмшiк қайнататын өндiрiстер;
      еттi сүрлейтiн өндiрiстер;
      балықты сүрлейтiн зауыттар;
      мал шикiзатының үш тәулiкке дейiнгi қорының шегiнде малды сойғанға дейiн ұстауға арналған базаны қоса алғанда, ет өңдеу кәсiпорны (iрi және ұсақ қара малдар) және ет комбинаттары;
      20) сағатына 150 килограммынан астам немесе жылына 200 тоннадан астам өндiрiстiк қуаты бар, органикалық ерiткiштердi пайдалана отырып заттарды, бұйымдарды немесе өнiмдердi беткi өңдеу, атап айтқанда әрлеуге, басуға, жабуға, майсыздандыруға, гидрооқшаулауға, калибровкалауға, бояуға, тазалауға немесе дымқылдауға арналған;
      21) тәулiгiне өңделетiн материалдардың көлемi 10 тоннадан асып түсетiн алдын ала өңдеуге (жуу, ағарту, мерсеризация секiлдi операциялар) немесе талшықты немесе текстильдi бояу;
      22) өңделген өнiмдердi ұқсату мөлшерi тәулiгiне 12 тоннадан асып түсетiн былғары мен терiлердi илеу;
      23) ағаштан немесе соған ұқсас талшықты материалдардан целлюлоза өндiрiсi;
      24) тәулiгiне 20 тоннадан асатын өндiрiстiк қуаты бар қағаз және картон өндiрiсi;
      25) шойын, болат пен ферроқорытпалардың өндiрiсi;
      26) алюминийдiң балқытылған тұздарының (глинозем) электролизi тәсiлiмен алюминий өндiрiсi.
      5. Құрылыс саласында:
      1) темiржол (магистралды) жолдары құрылысы бойынша;
      2) негiзгi ұшу - қону алаңының ұзындығы 2100 метр немесе одан да астам әуежайлар құрылысы бойынша;
      3) жалпыға ортақ пайдаланылатын автомобиль жолдарының құрылысы бойынша, шаруашылық автомобиль жолдары мен елдi мекендердiң көшелерiнен басқа;
      4) 1350 тоннадан астам су сыйымдылығы бар кемелердi қабылдай алатын жағалау және шығыңқы порттармен байланысты (паромдық өткел айлақтарын қоспағанда) жүк тиеу мен түсiруге арналған сауда порттары, айлақтар;
      5) ұсталатын немесе сақталатын судың жаңа немесе қосымша мөлшерi 10 млн. текшеметрден асатын суды ұстауға немесе үнемi сақтауға арналған бөгеттер немесе басқа да объектiлер құрылысы бойынша;
      6) кернеуi 220 киловольт немесе ұзақтығы 15 километрден асатын әуе электр желiлерiнiң құрылысы бойынша және елдi мекендердегi ұзындығына қарамастан;
      7) қауiптi және тұрмыстық қатты қалдықтарды орналастыру полигондарының құрылысы бойынша.
      6. Көлiк саласында:
      1) 40 километр астам ұзақтықтағы және 800 миллиметрден астам диаметрдегi құбыр желiсiмен газды, мұнайды немесе химиялық заттарды тасымалдау бойынша;
      2) су сыйымдылығы 1350 тоннадан астам кемелердiң (паромдық өткелдердi қоспағанда) өтуiне жол беретiн iшкi су жолдарымен тасымалдау бойынша;
      3) айлақтар, жүктердi қайта тиеу және сақтау, жүктердi, кемелердi және темiржол көлiгiн фумигациялауды, газ дезинфекциясын, дератизациясын және дезинсекциясын жүргiзу орындары;
      жүк айналымы жылына 150000 тоннадан астам апатит концентратын, фосфорит ұнын, цементтi және басқа шаңданатын жүктердi түсiретiн орындар;
      сұйық химиялық жүктер мен сұйытылған газдарды (метан, пропан, аммиак және басқалары), галогендер, күкiрт, азот, көмiрсутектерiнiң (метанол, бензол, толуол және басқалары), спирттер, альдегидтердiң өндiрiстiк қосындыларын және басқа қосындыларды қайта тиеу және сақтау орындары;
      тазартатын және жуатын - булайтын станциялар, дезинфекциялау - қайта жуу объектiлерi, кемелердi, цистерналарды тазартатын пункттер, балласты және арнайы қалқымалы жинағыштардан құрамында мұнай бар шайынды суларды қабылдауға арналған қабылдау - тазарту құрылыстары;
      4) кез келген көлiк құралдарына жанар - жағар май материалдарын құюға арналған ғимараттар, құрылыстар және тиiстi жабдықтар кешенi (автожанармай құю станциясы).
      7. Электрмен жабдықтау және жылумен жабдықтау саласында:
      1) мұнай электр станцияларын немесе 1 - реакторларды бөлшектеудi немесе пайдаланудан шығаруды қоса алғанда (барынша қуатты тұрақты жылу жүктемесiнiң 1 киловаттынан аспайтын бөлiнетiн және өндiрiлетiн материалдарды өндiру мен консервациялауға арналған зерттеу қондырғыларын қоспағанда) атом электр станциялары және атомды реакторы бар басқа да қондырғылар;
      2) жылу электр станциялары және жағу үшiн 50 мегаватт немесе одан да көп жылу қуаты әкелiнген басқа да қондырғылар.
      8. Сумен жабдықтау саласында:
      1) тәулiгiне 50 текше метрден асатын жиналған су көлемi бойынша жер үстi және жер асты сулары бойынша;
      2) су қорғау аймақтары мен белдеулерiндегi және сумен жабдықтау аймақтарының санитарлық қорғалу аймақтарындағы объектiлердiң орналастырылуы бойынша.
      9. Су бұру саласында:
      1) 150000 адам мөлшерiндегi халық санының эквивалентiнен асып түсетiн өнiмдiлiгi бар сарқынды суларды тазарту;
      2) тәулiгiне 50 текше метрден асатын бұрылатын су жер асты көкжиектерiне, жер рельефiне, сүзгiлеу алаңдарына ағынды суларды бұру бойынша.
      10. Қалдықтармен жұмыс жасау саласында:
      1) қауiптi қалдықтарды жағу, рекуперациялау, химиялық өңдеу, көму және жою бойынша;
      2) өнiмдiлiгi сағатына 3 тоннадан асатын коммуналдық - тұрмыстық қалдықтарды жағу бойынша;
      3) өнiмдiлiгi тәулiгiне 50 тоннадан асатын қауiптi емес қалдықтарды жою бойынша;
      4) инерттiк қалдықтар қоқыстарын қоспағанда, тәулiгiне 10 тоннадан астам қалдықтар түсетiн, немесе жалпы сыйымдылығы 25000 тоннадан асатын қалдықтарды орналастыру полигондары бойынша;
      5) жануарлар өлекселерiн жоюға арналған қондырғылар;
      6) радиоактивтi қалдықтарды жою бойынша;
      7) ассенизация алқаптары бойынша;
      8) шұңқырға көметiн мал қорымдары;
      9) қатты пайдалы қазбаларды (кең таралған пайдалы қазбалардан басқа) өндiру кезiндегi үйiндiлер, қалдыққоймалар мен қоқыржинағыштары.
      11. Ықтимал қауiптi биологиялық заттарды, оның iшiнде генетикалық түрлендiрiлген организмдер мен өнiмдердi өндiру және пайдалану.
      12. Өндiрiстiк мақсаттарда су объектiлерiнiң ластануына әкелетiн ықтимал қауiптi химиялық, биологиялық және радиоактивтi материалдарды пайдаланатын кәсiпорындар мен ғимараттарды су жинау алаңдарында салу және орналастыру.